"Setswana Puo ya gae HL/P2 15 DBE/Ngwanaitseele 2021 NSC POTSO 10: POTSO YA TLHAMO MASEGO – G Mokae Sekaseka maina otlhe a baanelwa ba padi ya Masego ka bophara o akaretsa le difane go supa fa leina le ya boreelelong. Tshegetsa tshekatsheko e o ikaegile ka ditiragalo tsa padi. Boleele jwa tlhamo ya gago e nne mafoko a a ka nnang 400–450. [25] POTSO 11: DIPOTSO TSE DIKHUTSHWANE MASEGO – G Mokae Buisa nopolo e e latelang, mme o arabe dipotso. NOPOLO C 'A ga se wena o neng o le moetapele wa diphologolo tseo?' a mmata ka legofi le le bolelo mo lerameng la moja. 'Ke lo sekasekile ka boraro jwa lona, dintšwa tse mme a mpoleletseng gore lo ne lo tlhakanetse go mo sotlaka, mme mo borarong jwa lona, ke wena o lebegang thata o ka nna rre, tonki ke wena!' Le fa go twe 'go lebala modiri, modirwa ga a lebale', Ntsime Molato a gakologelwa 5 letsatsi le Sello a buang ka lona, mme a mmotsa ka boima, a ronkga dintho tsa gagwe fa a bua, 'jaanong goreng o sa ba tlogele ba mpolaya?' Ya ne e kete Sello o ne a emetse potso eo, mme a e araba ka bonako. 'Seo e ne e tlaa bo e le go go direla molemo o o sa go tshwanelang. Kotlo e e tshwanetseng dikolobe tse di jaaka wena ke go tshela nako e e telele go mpona ke atlega mo botshelong. Go mpona ke atlega, 10 mme o sa kgone go tlhakanela katlego eo le nna; o sa kgone go ipela go ditsala tsa gago ka nna, le fa e le fela gore; banna, kana ke mosimanyana wa me yole!' Sello a mo kgwela mathe gape, mme a ema ka dinao. 'Ke ikana ka badimo ba bomme ba Bakgatla, ke ya go atlega mo botshelong go go swabisa, satane ke wena!' a buela kwa godimo, mme a mo tlogela a rapame foo. Fa Ntsime a bona Sello a tsamaya, ya e 15 kete o itibile malatsing a gagwe a sekolo. Mmele o o agegileng sentle, o o katogileng monyo; kodu e e maatla; le letshwao la botsalo le lentsho, le lennye mo lerameng la molema. A lemoga gore e le ruri 'disakopaneng ke dithaba' … 'A o ne o tsenwa go dira jalo?' Masego a mmotsa, a le magareng a boitumelo le 20 kgalefo. A galefiswa ke gore a ka bo a itsentse mo kotsing fa barutwana ba ka bo ba sa mo utlwelela. Ba ka bo ba mo tlhakantshitse le Melato yo a neng a leka go mo emelela, ba tsaya gore ke badirammogo kgatlhanong le dikgatlhegelo tsa balwelakgololesego. Kgotsa ba ka bo ba sa mo sekegela tsebe, ba tsweletse go bolaya Molato, mme a bonwa molato 25 jaaka moetapele wa bona yo a itlhagisitseng mo pepeneneng a leka go ba laola gore ba ikhutse, mme ba se mo utlwelele. Gape, Masego a itumeletse ka fao morwae a sulafaleditseng Ntsime botshelo ka teng; a mo arabela. 11.1 Ke mang yo o itewang ka legofi? (1) 11.2 Letsatsi le Sello a buang ka lona ke lefe? (2) Kwalololo e ileditswe Phetla"